NURMEKSEN KIHLAKUNNANVIRASTON
SYYTTÄJÄOSASTO
NURMEKSENKATU 25
75500 NURMES

OIKEUSMINISTERIÖ
PL 25
00023 VALTIONEUVOSTO

LAUSUNTO SYYTTÄJÄLAITOKSEN RAKENNE- JA RESURSSITYÖRYHMÄN VÄLIMIETINNÖSTÄ

Viite: lausuntopyyntö 5/66/2004, 2.3.2005

Nurmeksen kihlakunnanviraston syyttäjäosasto katsoo, ettei nykyistä syyttäjätoimen organisaatiota ole tarpeen muuttaa. Yhteistoimintajärjestelyjen tehokkaalla käytöllä saadaan aikaan samat vaikutukset, kuin mihin yksikkökoon suurentamisella pyritään.

Pohjois-Karjalan yhteistoiminta-alueen syyttäjäyksiköiden välisen etäisyyden vuoksi ehdotettu uusi syyttäjänvirasto, Pohjois-Karjala tai Joensuu, tuskin toisi mukanaan taloudellisia säästöjä. Matkakustannusten lisääntymisen johdosta kustannukset pikemminkin lisääntyisivät. Yhdistämisellä ei Pohjois-Karjalassa ole käsitykseni mukaan juurikaan käytännön vaikutuksia. Toiminnallisesti Joensuun ja Nurmeksen yksiköt jatkaisivat jokseenkin kuten nyt. Myöskään erikoistumisen edellytykset eivät edellämainituista syistä tule parantumaan.

Suhtaudun varauksella siihen, että yhdistettäviksi ehdotettavien yksiköiden päälliköille jätettäisiin mitään esimiestehtäviä tai -asemaa. Jos uuteen organisaatioon mennään on selvempi, että viraston päällikkö vastaa koko yksikön henkilöstö- ja taloushallinnosta sekä toiminnan muusta johtamisesta.

Johtava kihlakunnansyyttäjä Osmo Manninen